6 Akanya ka diphetogo tse dingwe tse dikgolo tse Morwa Modimo a ileng a lebana le tsone fa a ne a tla mo lefatsheng. Le fa Jesu a ne a sa rua boleo mo go Adame, O ne a nna motho, jaaka ba moragonyana ba neng ba tla nna “bomorwarraagwe,” kana balatedi ba gagwe ba ba tloditsweng. (Bala Bahebera 2:17, 18.) Mo bosigong jwa bofelo jwa botshelo jwa ga Jesu mo lefatsheng, ga a ka a kopa Rraagwe yo o kwa legodimong gore a romele “mephato e feta e le lesome le bobedi ya baengele.” Mme akanya fela ka baengele ba a neng a na le taolo mo go bone fa e ne e le Mikaele Moengele yo Mogolo! (Math. 26:53; Jude 9) Ee, Jesu o ne a dira dikgakgamatso; le fa go ntse jalo, se a se dirileng fa a ne a le mo lefatsheng se ne se le sennye fa se bapisiwa le se a neng a ka se dira kwa legodimong.